གཅིག་ནས་ཞང་ཞུང་རྒྱལ་ཕྲན་ཁག་བྱུང་བའི་དུས་ཚོད་ཤིན་ཏུ་སྔ་བས་ད་བར་ཡིད་རྟོན་ཕེར་བའི་ཡིག་ཐོག་གི་དཔྱད་གཞི་ཉུང་བ་དང་གཉིས་ནས་དུས་ཀྱི་འཕོ་འགྱུར་ཁྲོད་གནས་དེར་གནམ་གཤིས་དང་ཁོར་ཡུག་གི་འགྱུར་བ་ཆེན་པོ་བྱུང་བར་བརྟེན་གནའ་བོའི་རིག་དངོས་མང་པོའི་རྗེས་ཤུལ་ཙམ་ལས་རྙེད་དཀའ་བས་དེའི་ལོ་རྒྱུས་ལ་སྡོམ་ཚིག་གསལ་པོ་ཞིག་འགོད་དཀའ་བར་གྱུར།དེས་ན་ཞང་ཞུང་ཤེས་རིག་ནི་སེང་རས་གྱོན་པའི་མཛེས་མ་ཞིག་ལྟར་དེའི་ངོ་མཚར་གྱི་གསང་བ་ཕྱི་རབས་སྐྱེ་བོས་ད་བར་ཡོངས་སུ་བཤུ་ཐུབ་མེད།